ΚΟΙΝΗ ΘΕΣΗ (ΕΚ) αριθ. 70/98 που καθορίστηκε από το Συμβούλιο στις 23 Νοεμβρίου 1998 για την έκδοση της απόφασης αριθ. . . ./98/ΕΚ του Ευρωπαϊκού Κοινοβουλίου και του Συμβουλίου για τη θέσπιση κοινοτικού προγράμματος δράσης σχετικά με την πρόληψη των τραυματισμών στο πλαίσιο της δράσης στον τομέα της δημόσιας υγείας (1999-2003) (98/C 404/05)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 παράγραφος 4, πρώτη περίπτωση,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας σύμφωνα με τη διαδικασία του άρθρου 189 Β της συνθήκης (4),

Εκτιμώντας:

(1) ότι οι τραυματισμοί πρέπει να θεωρηθούν, σε όλη την Κοινότητα, ως μία από τις μεγάλες πληγές, στις οποίες αναφέρεται το άρθρο 129 της συνθήκης, και ότι αποτελούν αιτία σημαντικής ανησυχίας του κοινού 7

(2) ότι το άρθρο 129 της συνθήκης, αναγνωρίζει ρητά την αρμοδιότητα της Κοινότητας στον τομέα αυτόν, στο μέτρο που η Κοινότητα συμβάλλει στην εξασφάλιση υψηλού επιπέδου προστασίας της υγείας του ανθρώπου ενθαρρύνοντας τη συνεργασία μεταξύ των κρατών μελών και, αν αυτό απαιτείται, υποστηρίζοντας τη δράση τους, προωθώντας το συντονισμό των πολιτικών και προγραμμάτων τους και ευνοώντας τη συνεργασία με τις τρίτες χώρες και τους αρμόδιους διεθνείς οργανισμούς σε θέματα δημόσιας υγείας 7 ότι η κοινοτική δράση πρέπει να αποβλέπει στην πρόληψη των ασθενειών και την προώθηση της ενημέρωσης και της εκπαίδευσης σε θέματα υγείας 7

(3) ότι, σύμφωνα με το άρθρο 3 στοιχείο ξ) της συνθήκης, η κοινοτική δράση περιλαμβάνει συμβολή στην επίτευξη υψηλού επιπέδου προστασίας της υγείας 7

(4) ότι η Επιτροπή, στην ανακοίνωσή της της 24ης Νοεμβρίου 1993 που αφορά το πλαίσιο δράσης στον τομέα της δημόσιας υγείας, αναγνωρίζει ότι οι εκούσιοι και ακούσιοι τραυματισμοί και ατυχήματα αποτελούν τομέα προτεραιότητας για την ανάληψη δράσης στα πλαίσια της δημόσιας υγείας 7

(5) ότι ο μεγάλος αριθμός τραυματισμών που προκαλούνται κάθε χρόνο στην Ευρώπη έχει ανυπολόγιστες συνέπειες τόσο για τους ίδιους τους τραυματίες όσο και σε κοινωνικό και οικονομικό επίπεδο 7

(6) ότι η πρόληψη των τραυματισμών και η επακόλουθη μείωση, του αριθμού τους πρέπει να αποτελέσουν προτεραιότητα στα πλαίσια των δράσεων της Κοινότητας σε θέματα δημόσιας υγείας, λόγω ιδίως του μεγάλου κοινωνικού και οικονομικού οφέλους που προκύπτει από μία κοινοτική δράση, η οποία έχει επιπλέον εξαιρετικά ευνοϊκή σχέση κόστους ωφελειών 7

(7) ότι, στους τομείς που δεν εντάσσονται στην αποκλειστική αρμοδιότητά της, όπως η δράση για την πρόληψη των τραυματισμών, η Κοινότητα παρεμβαίνει, σύμφωνα με την αρχή της επικουρικότητας μόνον εάν και στο βαθμό που ο στόχος της προβλεπόμενης δράσης, λόγω των διαστάσεων ή των αποτελεσμάτων της, μπορεί να υλοποιηθεί καλύτερα σε κοινοτικό επίπεδο 7

(8) ότι μια κοινοτική δράση στον τομέα της πρόληψης των τραυματισμών θα επιφέρει προστιθέμενη αξία με το να συγκεντρώσει τις ήδη αναληφθείσες, κάπως μεμονωμένα, σε εθνικό επίπεδο δραστηριότητες και να εξασφαλίσει την αλληλοσυμπλήρωσή τους, με σημαντικά αποτελέσματα στο σύνολο της Κοινότητας 7

(9) ότι ενδείκνυται να θεσπισθεί πρόγραμμα δράσης που θα συμβάλει στη μείωση της συχνότητας των τραυματισμών 7

(10) ότι οι δραστηριότητες που εκτελούνται στα πλαίσια του κοινοτικού συστήματος πληροφόρησης σχετικά με τα οικιακά ατυχήματα και τα ατυχήματα κατά τις δραστηριότητες αναψυχής (EHLASS), το οποίο θεσπίσθηκε με την απόφαση αριθ. 3092/94/ΕΚ του Ευρωπαϊκού Κοινοβουλίου και του Συμβουλίου (5) και το οποίο έληξε στο τέλος του 1997, έφεραν θετικά αποτελέσματα 7 ότι, συνεπώς, ενδείκνυται να επαναληφθούν οι εν λόγω δραστηριότητες 7

(11) ότι μια από τις απαραίτητες προϋποθέσεις για την εφαρμογή του παρόντος προγράμματος είναι η δημιουργία κοινοτικού συστήματος συλλογής δεδομένων και ανταλλαγής πληροφοριών 7 ότι το σύστημα αυτό ενδείκνυται να στηρίζεται στην ενίσχυση και τη βελτίωση του κεκτημένου του παλαιού συστήματος EHLASS 7

(12) ότι η εφαρμογή του κοινοτικού συστήματος συλλογής δεδομένων και ανταλλαγής πληροφοριών προϋποθέτει απαραιτήτως την τήρηση νομικών διατάξεων σε θέματα προστασίας των φυσικών προσώπων έναντι της επεξεργασίας των δεδομένων προσωπικού χαρακτήρα και την καθιέρωση μηχανισμών που να εξασφαλίζουν τον εμπιστευτικό χαρακτήρα και την ασφάλειά τους 7 ότι, εν προκειμένω, το Ευρωπαϊκό Κοινοβούλιο και το Συμβούλιο εξέδωσαν την οδηγία 95/46/ΕΚ, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (6) 7

(13) ότι, για την επιδημιολογία των τραυματισμών και τον καθορισμό δεικτών υγείας στους οποίους αναφέρεται η απόφαση αριθ. 1400/97/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη θέσπιση κοινοτικού προγράμματος δράσης σε θέματα παρακολούθησης της υγείας στο πλαίσιο της δράσης στον τομέα της δημόσιας υγείας (1997-2001) (7), έχει πρωταρχική σημασία η συλλογή δεδομένων και η ανταλλαγή πληροφοριών να γίνονται βάσει συγκρίσιμων και συμβατών στοιχείων σχετικά με τους τραυματισμούς 7

(14) ότι, με το να συμμετέχει στη βελτίωση των γνώσεων και της κατανόησης της πρόληψης των τραυματισμών και στην ευρύτερη διάδοση των σχετικών πληροφοριών, με το να εξασφαλίζει μια βελτιωμένη συγκρισιμότητα των πληροφοριών του τομέα και με το να αναπτύσσει δραστηριότητες που συμπληρώνουν τα υφιστάμενα κοινοτικά προγράμματα και δράσεις, αποφεύγοντας ωστόσο τις επικαλύψεις, το παρόν πρόγραμμα θα συμβάλει στην επίτευξη των κοινοτικών στόχων που ορίζονται στο άρθρο 129 της συνθήκης 7

(15) ότι, γενικά, η σχετική με την πρόληψη των τραυματισμών κοινοτική δράση πρέπει να λαμβάνει υπόψη τις εφαρμογές της τηλεματικής στον τομέα της υγείας 7 ότι, ειδικότερα, για την εφαρμογή του παρόντος προγράμματος, πρέπει να υπάρχει στενός συντονισμός με τα σχέδια κοινού ενδιαφέροντος του προγράμματος τηλεματικής ανταλλαγής δεδομένων μεταξύ των δημοσίων διοικήσεων (IDA) 7

(16) ότι θα πρέπει να ευνοηθεί η συνεργασία με τους αρμόδιους σε θέματα δημόσιας υγείας διεθνείς οργανισμούς και με τις τρίτες χώρες 7

(17) ότι το παρόν πρόγραμμα πρέπει να έχει πενταετή διάρκεια, προκειμένου να υπάρχει αρκετός χρόνος για την επίτευξη των τεθέντων στόχων 7

(18) ότι, προκειμένου να αυξηθεί η αξία και ο αντίκτυπος του προγράμματος, θα πρέπει να γίνεται συνεχής αξιολόγηση των δράσεων που αναλαμβάνονται, ιδιαίτερα όσον αφορά την αποτελεσματικότητά τους και την επίτευξη των τεθέντων στόχων 7

(19) ότι ενδείκνυται να προβλεφθεί η δυνατότητα προσαρμογής ή τροποποίησης του παρόντος προγράμματος, ώστε να λαμβάνονται ταυτόχρονα υπόψη η αξιολόγηση και οι εξελίξεις που ενδέχεται να προκύψουν στο γενικότερο πλαίσιο της κοινοτικής δράσης στον τομέα της δημόσιας υγείας 7

(20) ότι επιβάλλεται η Επιτροπή να εξασφαλίσει την εφαρμογή του παρόντος προγράμματος σε στενή συνεργασία με τα κράτη μέλη 7

(21) ότι, στις 20 Δεκεμβρίου 1994, συνήφθη ένα modus vivendi (8) μεταξύ του Ευρωπαϊκού Κοινοβουλίου, του Συμβουλίου και της Επιτροπής ως προς τα εκτελεστικά μέτρα που θα ισχύουν για όσες πράξεις εκδίδονται με τη διαδικασία που προβλέπεται στο άρθρο 189 Β της συνθήκης ΕΚ 7

(22) ότι η παρούσα απόφαση καθορίζει, για ολόκληρη τη διάρκεια του παρόντος πργράμματος, χρηματοδοτικό πλαίσιο που αποτελεί την προνομιακή αναφορά, κατά την έννοια του σημείου 1 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 (9), για την αρμόδια επί του προϋπολογισμού αρχή, στο πλαίσιο της ετήσιας διαδικασίας του προϋπολογισμού,

ΑΠΟΦΑΣΙΖΟΥΝ:

Άρθρο 1 Διάρκεια και στόχος του προγράμματος

1. Θεσπίζεται κοινοτικό πρόγραμμα δράσης για την πρόληψη των τραυματισμών, αποκαλούμενο στο εξής «το παρόν πρόγραμμα», για το διάστημα από 1ης Ιανουαρίου 1999 έως 31 Δεκεμβρίου 2003, στο πλαίσιο της δράσης στον τομέα της δημοσίας υγείας.

2. Σκοπός του παρόντος προγράμματος είναι να συμβάλει στις δραστηριότητες για τη δημόσια υγεία που αποσκοπούν στη μείωση της συχνότητας των τραυματισμών, ιδίως αυτών που προκαλούνται από οικιακά ατυχήματα ή από ατυχήματα κατά τις δραστηριότητες αναψυχής, με την προώθηση:

α) της επιδημιολογικής παρακολούθησης των τραυματισμών, μέσω κοινοτικού συστήματος συλλογής δεδομένων και ανταλλαγής πληροφοριών σχετικά με τους τραυματισμούς, βασιζόμενου στην ενίσχυση και τη βελτίωση του κεκτημένου του παλαιού συστήματος EHLASS 7

β) των ανταλλαγών πληροφοριών για τη χρησιμοποίηση των δεδομένων αυτών, οι οποίες θα συμβάλουν στον καθορισμό των προτεραιοτήτων και των βέλτιστων στρατηγικών πρόληψης.

3. Το αναφερόμενο στην παραγράφο 2 στοιχείο α) κοινοτικό σύστημα και η αναφερόμενη στην παραγράφο 2 στοιχείο β) ειδική δράση, που θα εφαρμοσθούν στα πλαίσια του παρόντος προγράμματος, περιέχονται στο παράρτημα.

Άρθρο 2Εφαρμογή

1. Η Επιτροπή, σε στενή συνεργασία με τα κράτη μέλη, εξασφαλίζει την εφαρμογή του κοινοτικού συστήματος και της ειδικής δράσης, που περιγράφονται στο παράρτημα, σύμφωνα με το άρθρο 5.

2. Η Επιτροπή συνεργάζεται με τους φορείς και τους οργανισμούς που αναπτύσσουν δραστηριότητα στον τομέα της πρόληψης των τραυματισμών.

Άρθρο 3 Συνοχή και συμπληρωματικότητα

Η Επιτροπή μεριμνά για τη συνοχή και τη συμπληρωματικότητα μεταξύ του κοινοτικού συστήματος και των ειδικών δράσεων που θα εφαρμοστούν στο πλαίσιο του παρόντος προγράμματος και των δραστηριοτήτων εκείνων που πραγματοποιούνται στο πλαίσιο άλλων κοινοτικών προγραμμάτων, δράσεων και πρωτοβουλιών, ιδίως στον τομέα των εργατικών ατυχημάτων, της οδικής ασφάλειας, της ασφάλειας των προϊόντων και της πολιτικής άμυνας.

Άρθρο 4 Χρηματοδότηση

1. Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1 καθορίζεται σε 14 εκατομμύρια Ecu.

2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

Άρθρο 5 Επιτροπή

1. Η Επιτροπή επικουρείται από επιτροπή αποτελούμενη από αντιπροσώπους των κρατών μελών και προεδρευόμενη από τον αντιπρόσωπο της Επιτροπής.

2. Ο αντιπρόσωπος της Επιτροπής υποβάλλει στην επιτροπή σχέδια μέτρων σχετικά με:

α) τον εσωτερικό κανονισμό της επιτροπής 7

β) ετήσιο πρόγραμμα εργασίας με τις προτεραιότητες δράσης 7

γ) τις λεπτομέρειες, διαδικασίες και προδιαγραφές όσον αφορά το περιεχόμενο και τη χρηματοδότηση οι οποίες είναι αναγκαίες για τη διασφάλιση της εφαρμογής του κοινοτικού συστήματος που περιγράφεται στο μέρος Α του παραρτήματος, συμπεριλαμβανομένων αυτών εκείνων που αφορούν τη συμμετοχή των χωρών που αναφέρονται στο άρθρο 6 παράγραφος 2 7

δ) τις λεπτομέρειες, τα κριτήρια και τις διαδικασίες επιλογής και χρηματοδότησης των σχεδίων για την εφαρμογή της ειδικής δράσης που περιγράφεται στο μέρος Β του παραρτήματος, συμπεριλαμβανομένων εκείνων που συνεπάγονται συνεργασία με αρμόδιους διεθνείς οργανισμούς σε θέματα δημόσιας υγείας και τη συμμετοχή των χωρών που αναφέρονται στο άρθρο 6 παράγραφος 2 7

ε) τη διαδικασία παρακολούθησης και αξιολόγησης 7

στ) τις λεπτομέρειες συντονισμού με τα προγράμματα και τις πρωτοβουλίες που έχουν άμεση σχέση με την υλοποίηση του στόχου του παρόντος προγράμματος 7

ζ) τις λεπτομέρειες συνεργασίας με τους φορείς και τους οργανισμούς που προβλέπονται στο άρθρο 2 παράγραφος 2.

Η επιτροπή διατυπώνει τη γνώμη της σχετικά με τα προαναφερόμενα σχέδια μέτρων εντός προθεσμίας που μπορεί να καθορίζει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στο πλαίσιο της επιτροπής, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα τα οποία μπορούν να εφαρμοστούν αμέσως. Ωστόσο, εάν τα μέτρα αυτά δεν είναι σύμφωνα προς τη γνώμη της επιτροπής, τότε ανακοινώνονται αμέσως από την Επιτροπή στο Συμβούλιο. Στην περίπτωση αυτή:

- η Επιτροπή αναβάλλει την εφαρμογή των μέτρων που αποφάσισε για δύο μήνες από την ημερομηνία της ανακοίνωσης,

- το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση, εντός της προθεσμίας που αναφέρεται στην πρώτη περίπτωση.

3. Επιπλέον, η Επιτροπή μπορεί να ζητά τη γνώμη της επιτροπής σχετικά με κάθε άλλο θέμα που αφορά την εφαρμογή του παρόντος προγράμματος.

Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή γνωμοδοτεί σχετικά με το σχέδιο αυτό, εντός προθεσμίας που μπορεί να καθορίζει ο πρόεδρος ανάλογα με τον επείγοντα χαρακτήρα του θέματος, προβαίνοντας ενδεχομένως σε ψηφοφορία.

Η γνώμη καταχωρείται στα πρακτικά 7 επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα εν λόγω πρακτικά.

Η Επιτροπή λαμβάνει δεόντως υπόψη τη γνώμη της επιτροπής, την οποία και ενημερώνει σχετικά με τον τρόπο με τον οποίο έλαβε υπόψη τη γνώμη της.

4. Ο αντιπρόσωπος της Επιτροπής ενημερώνει τακτικά την επιτροπή:

- σχετικά με την οικονομική συνδρομή που χορηγείται στο πλαίσιο του παρόντος προγράμματος (ποσό, διάρκεια, κατανομή και δικαιούχοι),

- σχετικά με τις προτάσεις της Επιτροπής ή τις πρωτοβουλίες της Κοινότητας και την εφαρμογή προγραμμάτων σε άλλους τομείς που σχετίζονται άμεσα με την υλοποίηση του στόχου του παρόντος προγράμματος, προκειμένου να διασφαλίζονται οι προβλεπόμενες στο άρθρο 3 συνοχή και συμπληρωματικότητα.

Άρθρο 6 Διεθνής συνεργασία

1. Με την επιφύλαξη του άρθρου 228 της συνθήκης, κατά τη διάρκεια της εφαρμογής του παρόντος προγράμματος, ενθαρρύνεται και υλοποιείται, με τη διαδικασία του άρθρου 5, η συνεργασία με τις τρίτες χώρες και με τους αρμόδιους σε θέματα δημόσιας υγείας διεθνείς οργανισμούς όσον αφορά την ειδική δράση η οποία περιγράφεται στο μέρος Β του παραρτήματος.

2. Στο παρόν πρόγραμμα μπορούν να συμμετέχουν οι συνδεδεμένες χώρες της Κεντρικής και Ανατολικής Ευρώπης, σύμφωνα με τους όρους που καθορίζονται στις συμφωνίες σύνδεσης ή τα σχετικά συμπληρωματικά πρωτόκολλα, όσον αφορά τη συμμετοχή σε κοινοτικά προγράμματα.

Στο παρόν πρόγραμμα μπορούν να συμμετέχουν η Κύπρος και η Μάλτα, βάσει συμπληρωματικών πιστώσεων, σύμφωνα με τους ίδιους κανόνες με αυτούς που ισχύουν για τις χώρες της Ευρωπαϊκής Ζώνης Ελεύθερων Συναλλαγών (ΕΖΕΣ), στο πλαίσιο των διαδικασιών που θα συμφωνηθούν με αυτές τις δύο χώρες.

Άρθρο 7 Παρακολούθηση και αξιολόγηση

1. Κατά την εφαρμογή της παρούσας απόφασης, η Επιτροπή λαμβάνει τα απαιτούμενα μέτρα για την εξασφάλιση της παρακολούθησης και της συνεχούς αξιολόγησης του παρόντος προγράμματος, λαμβάνοντας υπόψη τον στόχο που αναφέρεται στο άρθρο 1.

Η Επιτροπή υποβάλλει στο Ευρωπαϊκό Κοινοβούλιο και το Συμβούλιο ενδιάμεση έκθεση κατά τη διάρκεια του τρίτου έτους λειτουργίας του παρόντος προγράμματος καθώς και τελική έκθεση κατά τη λήξη του παρόντος προγράμματος. Στις εκθέσεις αυτές, ενσωματώνονται οι πληροφορίες σχετικά με την κοινοτική χρηματοδότηση στο πλαίσιο του παρόντος προγράμματος και με τη συνοχή και τη συμπληρωματικότητα με τα προγράμματα, δράσεις και πρωτοβουλίες που αναφέρονται στο άρθρο 3, καθώς και τα αποτελέσματα της αξιολόγησης που προβλέπεται στην παράγραφο 1 του παρόντος άρθρου. Οι εν λόγω εκθέσεις υποβάλλονται και στην Οικονομική και Κοινωνική Επιτροπή και την Επιτροπή των Περιφερειών. Στην ενδιάμεση έκθεση, πρέπει επίσης να λαμβάνονται υπόψη οι εξελίξεις στα πλαίσια της κοινοτικής δράσης στον τομέα της δημόσιας υγείας.

3. Βάσει της ενδιάμεσης έκθεσης που αναφέρεται στην παράγραφο 2, η Επιτροπή μπορεί ενδεχομένως, να υποβάλλει κατάλληλες προτάσεις τροποποίησης ή προσαρμογής του παρόντος προγράμματος.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 202 της 2.7.1997, σ. 20 και ΕΕ C 154 της 19.5.1998, σ. 14.

(2) ΕΕ C 19 της 21.1.1998, σ. 1.

(3) ΕΕ C 379 της 15.12.1997, σ. 44.

(4) Γνώμη του Ευρωπαϊκού Κοινοβουλίου της 11ης Μαρτίου 1998 (ΕΕ C 104 της 6.4.1998, σ. 119) κοινή θέση του Συμβουλίου της 23ης Νοεμβρίου 1998 και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(5) ΕΕ L 331 της 21.12.1994, σ. 1.

(6) ΕΕ L 281 της 23.11.1995, σ. 31.

(7) ΕΕ L 193 της 22.7.1997, σ. 1.

(8) ΕΕ C 102 της 4.4.1996, σ. 1.

(9) ΕΕ C 102 της 4.4.1996, σ. 4.

ΠΑΡΑΡΤΗΜΑ

ΚΟΙΝΟΤΙΚΟ ΣΥΣΤΗΜΑ ΚΑΙ ΕΙΔΙΚΗ ΔΡΑΣΗ ΠΟΥ ΘΑ ΕΦΑΡΜΟΣΘΟΥΝ ΠΡΟΣ ΕΠΙΤΕΥΞΗ ΤΟΥ ΣΤΟΧΟΥ ΤΟΥ ΑΡΘΡΟΥ 1 ΠΑΡΑΓΡΑΦΟΣ 2

Α. ΚΟΙΝΟΤΙΚΟ ΣΥΣΤΗΜΑ ΣΥΛΛΟΓΗΣ ΔΕΔΟΜΕΝΩΝ ΚΑΙ ΑΝΤΑΛΛΑΓΗΣ ΠΛΗΡΟΦΟΡΙΩΝ ΓΙΑ ΤΟΥΣ ΤΡΑΥΜΑΤΙΣΜΟΥΣ

1. Το κοινοτικό σύστημα συλλογής δεδομένων και ανταλλαγής πληροφοριών για τους τραυματισμούς, αποκαλούμενο στο εξής «σύστημα», αποσκοπεί στη συλλογή πληροφοριών σχετικά με τους τραυματισμούς, ιδίως όσους οφείλονται σε οικιακό ατύχημα ή σε ατύχημα κατά τις δραστηριότητες αναψυχής.

2. Το σύστημα θα εφαρμοσθεί με την προσφυγή κατά κύριο λόγο σε τηλεματικά μέσα, και ιδίως στο τηλεματικό δίκτυο Euphin (European Union Public Health Information Network - δίκτυο πληροφόρησης της Ευρωπαϊκής Ένωσης για τη δημόσια υγεία), το οποίο αναπτύχθηκε στο πλαίσιο των σχεδίων κοινού ενδιαφέροντος του προγράμματος τηλεματικής ανταλλαγής δεδομένων μεταξύ των δημοσίων διοικήσεων (IDA).

3. Το σύστημα θα αναπτυχθεί με βάση την πείρα που έχει αποκτηθεί από το παλαιό κοινοτικό σύστημα EHLASS και την αξιολόγησή του.

4. Η συλλογή δεδομένων γίνεται, σύμφωνα με τα συστήματα συλλογής που υποβάλλουν, για το σκοπό αυτό, τα κράτη μέλη, στα νοσοκομεία ή/και άλλα κατάλληλα ιδρύματα και υπηρεσίες, και μέσω ερευνών. Η συλλογή και η διαβίβαση στο σύστημα πληροφοριών εξασφαλίζονται υπό την ευθύνη των κρατών μελών, τα οποία φροντίζουν να εξασφαλίζουν την αξιοπιστία των πηγών δεδομένων.

5. Ιδιαίτερα προσοχή δίδεται:

- στη μεθοδολογία συλλογής δεδομένων για λόγους σύγκρισης και συμβατότητας,

- στα κριτήρια αντιπροσωπευτικότητας των δεδομένων,

- στην εξασφάλιση της ποιότητας των δεδομένων.

6. Τα δεδομένα πρέπει να είναι κωδικοποιημένα, ιδίως σύμφωνα με προσέγγιση βασιζόμενη στα κοινά κριτήρια του εγχειριδίου κωδικοποίησης του παλαιού συστήματος EHLASS.

7. Οι τρόποι πρόσβασης των διαφόρων οργανισμών και ενώσεων στο σύστημα, θα καθορισθούν στα πλαίσια της εφαρμογής του παρόντος προγράμματος.

Β. ΕΙΔΙΚΗ ΔΡΑΣΗ ΓΙΑ ΤΗΝ ΕΠΙΔΗΜΙΟΛΟΓΙΚΗ ΠΑΡΑΚΟΛΟΥΘΗΣΗ ΤΩΝ ΤΡΑΥΜΑΤΙΣΜΩΝ ΚΑΙ ΤΙΣ ΑΝΤΑΛΛΑΓΕΣ ΠΛΗΡΟΦΟΡΙΩΝ

Ο στόχος αυτής της ειδικής δράσης είναι να ενθαρρύνει, να ενισχύσει και να υποστηρίξει τη δημιουργία κοινοτικών δικτύων σχετικά με την επιδημιολογία των τραυματισμών και τις ανταλλαγές πληροφοριών, τα οποία θα είναι αφιερωμένα ιδιαίτερα στα ακόλουθα καθήκοντα:

- προώθηση των συντονισμένων προσεγγίσεων για όλα τα τεχνικά και μεθοδολογικά στοιχεία, και ιδιαίτερα τους κωδικούς και τους ορισμούς και τη συλλογή των δεδομένων,

- θέση στη διάθεση του συστήματος και γνωστοποίηση προς αυτό συγκρίσιμων και συμβατών δεδομένων,

- εξέταση του βαθμού κάλυψης που εξασφαλίζουν τα υπάρχοντα συστήματα συλλογής δεδομένων και, αν χρειασθεί, μελέτη των μέτρων για τη βελτίωση αυτής της κάλυψης 7 συμβολή στον εντοπισμό των αναγκών όσον αφορά τις έρευνες,

- προώθηση της δημιουργίας μιας βάσης δεδομένων στην οποία θα καταχωρούνται τα αποτελέσματα των ερευνών,

- συλλογή, επεξεργασία και διάδοση πληροφοριών,

- διευκόλυνση του εντοπισμού των επικίνδυνων προϊόντων,

- ανάπτυξη νέων προσεγγίσεων ή καινοτόμων μεθόδων για την αντιμετώπιση των προβλημάτων,

- ανάλυση των παραγόντων κινδύνου και των στρατηγικών πρόληψης.

ΑΙΤΙΟΛΟΓΙΚΗ ΕΚΘΕΣΗ

I. ΕΙΣΑΓΩΓΗ

1. Στις 15 Μαΐου 1997, η Επιτροπή υπέβαλε πρόταση απόφασης στο Ευρωπαϊκό Κοινοβούλιο και στο Συμβούλιο για την έγκριση κοινοτικού προγράμματος δράσης, για την περίοδο 1999-2003, σχετικά με την πρόληψη των τραυματισμών στο πλαίσιο των ενεργειών στον τομέα της δημόσιας υγείας, βασιζόμενης στο άρθρο 129 παράγραφος 4 πρώτη περίπτωση της συνθήκης ΕΚ (1).

2. Το Ευρωπαϊκό Κοινοβούλιο έδωσε τη γνώμη του στις 11 Μαρτίου 1998 (2).

Η Οικονομική και Κοινωνική Επιτροπή και η Επιτροπή Περιφερειών έδωσαν τις γνώμες τους αντίστοιχα στις 29 Οκτωβρίου (3) και 18 Σεπτεμβρίου 1997 (4).

3. Συνεπεία της γνώμης του Ευρωπαϊκού Κοινοβουλίου, η Επιτροπή διαβίβασε στο Συμβούλιο, στις 16 Απριλίου 1998, τροποποιημένη πρόταση.

4. Στις 23 Νοεμβρίου 1998, το Συμβούλιο εξέδωσε την κοινή θέση του σύμφωνα με το άρθρο 189 Β της συνθήκης.

II. ΣΤΟΧΟΣ

Η πρόταση αφορά πρόγραμμα για την πρόληψη των τραυματισμών. Το προτεινόμενο πρόγραμμα αποσκοπεί να συμβάλει στις δραστηριότητες δημοσίας υγείας για την μείωση της συχνότητας των τραυματισμών, ιδίως εκείνων που προκαλούνται από οικιακά ατυχήματα ή κατά τον ελεύθερο χρόνο, προωθώντας:

α) την επιδημιολογική παρακολούθηση των τραυματισμών μέσω κοινοτικού συστήματος συλλογής στοιχείων και ανταλλαγής πληροφοριών για τους τραυματισμούς βασιζόμενου στην ενίσχυση και βελτίωση του κεκτημένου του πρώην συστήματος EHLASS 7

β) τις ανταλλαγές πληροφοριών για την χρησιμοποίηση των στοιχείων αυτών κατά τον καθορισμό των προτεραιοτήτων και των καλύτερων στρατηγικών πρόληψης.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. ΤΡΟΠΟΠΟΙΗΣΕΙΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Γενική παρατήρηση

Οι βασικές τροποποιήσεις που επέφερε το Συμβούλιο στην τροποποιημένη πρόταση της Επιτροπής η οποία υποβλήθηκε συνεπεία της γνώμης του Ευρωπαϊκού Κοινοβουλίου και περιλαμβάνει, σε μεγάλο βαθμό, τις τροπολογίες που πρότεινε το τελευταίο αυτό, αιτιολογούνται, κυρίως, από τη μέριμνα να υπάρξει ευέλικτο και λειτουργικό πλαίσιο για την επανάληψη των δραστηριοτήτων EHLASS που θα επιτρέψει την ενίσχυση και βελτίωση του κεκτημένου του πρώην προγράμματος EHLASS το οποίο έληξε στα τέλη του 1997 καθώς και τη συνάρθρωση του συστήματος συλλογής στοιχείων με την δράση που αφορά τις δραστηριότητες πρόληψης.

Στόχοι του προγράμματος (άρθρο 1)

Το Συμβούλιο, απαλείφοντας τις αναφορές σε συγκεκριμένες ομάδες ατόμων και στις διάφορες αιτίες τραυματισμών, επέλεξε ευρύτερη προσέγγιση που εξασφαλίζει ευελιξία κατά την εφαρμογή του προγράμματος. Το Συμβούλιο έκρινε, ωστόσο, σκόπιμο να εισαγάγει μια -μη περιοριστική- αναφορά στους τραυματισμούς που προκαλούνται από οικιακά ατυχήματα και ατυχήματα κατά τον ελεύθερο χρόνο για να υπογραμμίσει το συνυπολογισμό της πείρας που κτήθηκε στα πλαίσια του πρώην προγράμματος EHLASS. Εξάλλου, εγκρίνοντας τη γενική αυτή προσέγγιση, το Συμβούλιο έκρινε σκόπιμο να απαλείψει τον ορισμό των τραυματισμών.

Εφαρμογή (άρθρο 2)

Λόγω της ύπαρξης ενός μόνον δικτύου για τη συλλογή των στοιχείων και την ανταλλαγή πληροφοριών όσον αφορά την επιδημιολογική παρακολούθηση, τα χαρακτηριστικά του οποίου εκτίθενται στο τμήμα Α του παραρτήματος της κοινής θέσης, το Συμβούλιο έκρινε ότι αρκεί η διατύπωση που έχει επιλεγεί στα λοιπά προγράμματα δράσης.

Συνοχή και συμπληρωματικότητα (άρθρο 3)

Λόγω της επιλεγείσας ευρείας προσέγγισης όσον αφορά τη συλλογή των στοιχείων και την ανταλλαγή πληροφοριών για τους τραυματισμούς, το Συμβούλιο θέλησε να επιφέρει διευκρινήσεις για την καλύτερη οριοθέτηση του πεδίου εφαρμογής του προγράμματος.

Επιτροπολογία (άρθρο 5)

Το Συμβούλιο απέκλινε από την προτεινόμενη διαδικασία, επιλέγοντας, όπως και στην περίπτωση των ήδη εγκριθέντων προγραμμάτων, μικτή διαδικασία η οποία συνδυάζει την απαίτηση ευελιξίας όσον αφορά ορισμένες πτυχές της διαχείρισης του προγράμματος με την απαίτηση πιο ενεργού συμμετοχής των κρατών μελών σε ορισμένες σημαντικές αποφάσεις ιδίως αποφάσεις που αφορούν τις ρυθμίσεις, διαδικασίες και προδιαγραφές περιεχομένου και χρηματοδότησης που απαιτούνται για την εξασφάλιση της εφαρμογής του κοινοτικού συστήματος συλλογής στοιχείων και ανταλλαγής πληροφοριών για τους τραυματισμούς.

Παρακολούθηση και αξιολόγηση (άρθρο 7)

Το Συμβούλιο ευθυγράμμισε τη διατύπωση της διάταξης αυτής με εκείνη που επελέγη στα πλαίσια άλλων προγραμμάτων δράσης προκειμένου να λάβει υπόψη τις τροποποιήσεις που επήλθαν στη δομή του παρόντος προγράμματος, την ενίσχυση της παρακολούθησης και τις εξελίξεις που είναι δυνατόν να μεσολαβήσουν στα πλαίσια της κοινοτικής δράσης στον τομέα της δημόσιας υγείας.

Περιεχόμενο του προγράμματος (παράρτημα)

Το Συμβούλιο έκρινε σκόπιμο να επαναδιαρθρώσει και να συμπυκνώσει το περιεχόμενο των παραρτημάτων, λαμβάνοντας υπόψη τα διαθέσιμα χρηματοδοτικά μέσα και να επικεντρώσει περισσότερο τις δραστηριότητες πρόληψης στις διεθνικές δραστηριότητες και σε εκείνες που προσφέρουν την μεγαλύτερη κοινοτική προστιθέμενη αξία. Για τον σκοπό αυτό, προέβλεψε ειδικότερα, ένα μόνον δίκτυο το οποίο συνδυάζει τις δραστηριότητες συλλογής στοιχείων με εκείνες που αποσκοπούν στις ανταλλαγές πληροφοριών σχετικά με την πρόληψη προκειμένου να υπάρξει αποτελεσματικότερη διαχείρηση των διαφόρων δραστηριοτήτων και να διευκολυνθεί ο συντονισμός τους.

Όσον αφορά την πτυχή «αλλαγή στοιχείων», το Συμβούλιο εισήγαγε ευρύτερη και ελαστικότερη έννοια η οποία λαμβάνει συγχρόνως υπόψη τις αποκλίνουσες πρακτικές και καταστάσεις όσον αφορά τη συλλογή στοιχείων στα κράτη μέλη και τις δραστηριότητες συλλογής που διεξάγονται στα πλαίσια άλλων κοινοτικών προγραμμάτων και πρωτοβουλιών. Υπό το πρίσμα αυτό, απάλειψε τις ρητές αναφορές στους εκούσιους τραυματισμούς, τις αυτοκτονίες και τους αυτοτραυματισμούς.

Εξάλλου, το Συμβούλιο εξέφρασε την άποψη ότι η στοχοθέτηση κατηγοριών προσώπων θα περιόριζε το πεδίο εφαρμογής του προγράμματος και ότι, επιπλέον, ορισμένες κατηγορίες στοχεύονται από άλλες κοινοτικές πρωτοβουλίες.

Όσον αφορά την εφαρμογή του κοινοτικού δικτύου και, ειδικότερα, της αντιπροσωπευτικότητας και της χρηματοδοτικής στήριξης των δραστηριοτήτων συλλογής στοιχείων, το Συμβούλιο, για τεχνικούς λόγους έκρινε σκόπιμο να αναθέσει στην Επιτροπή να καθορίσει τις σχετικές ρυθμίσεις στα πλαίσια της επιτροπολογίας.

Όσον αφορά την πτυχή «πρόληψη», το Συμβούλιο έκρινε σκόπιμο να την επικεντρώσει στις διεθνικές δραστηριότητες του δικτύου.

Για τον λόγο αυτό δεν συμπεριέλαβε ορισμένες από τις προταθείσες κατηγορίες πρόληψης που υπάγονται μάλλον στην αρμοδιότητα των κρατών μελών, ιδίως τις ενημερωτικές εκστρατείες και τα θέματα διαβούλευσης.

2. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

α) Τροπολογίες τις οποίες δέχθηκε η Επιτροπή στην τροποποιημένη πρότασή της

Από τις 28 τροπολογίες που ενέκρινε το Κοινοβούλιο σε πρώτη ανάγνωση, η Επιτροπή δέχθηκε 23 εκ των οποίων:

- δώδεκα εξ ολοκλήρου (2, 3, 4, 6, 7, 8, 9, 11, 16, 19, 22, 24),

- ένδεκα εν μέρει (1, 5, 12, 13, 15, 17, 18, 23, 25, 26, 28)

i) Τροπολογίες που δέχθηκε το Συμβούλιο

Το Συμβούλιο συμπεριέλαβε στην κοινή θέση του 13 από τις τροπολογίες αυτές είτε τροποποιημένες από συντακτική άποψη είτε κατ' ουσίαν ή εν μέρει.

- τροπολογία 1 (αιτιολογική σκέψη 7): περιλαμβάνεται με άλλη μορφή στην αιτιολογική σκέψη 11 και στο άρθρο 1 παράγραφος 2 στοιχείο α),

- τροπολογία 2 (αιτιολογική σκέψη 7α - νέα): περιλαμβάνεται κατ' ουσίαν στην αιτιολογική σκέψη 5 με ορισμένες συντακτικές τροπολογίες,

- τροπολογία 3 (αιτιολογική σκέψη 7β - νέα): περιλαμβάνεται εξ ολοκλήρου στην αιτιολογική σκέψη 6 με ορισμένες συντακτικές τροποποιήσεις,

- τροπολογία 5 (αιτιολογική σκέψη 8β - νέα): το πρώτο τμήμα περιλαμβάνεται με ελαφρώς τροποποιημένη μορφή στην αιτιολογική σκέψη 11,

- τροπολογία 6 (αιτιολογική σκέψη 8γ - νέα): περιλαμβάνεται πλήρως στην αιτιολογική σκέψη 12 με ευθυγράμμισή του στη διατύπωση που επελέγη σε άλλα προγράμματα δράσης στον τομέα της δημόσιας υγείας,

- τροπολογία 7 (αιτιολογική σκέψη 8δ - νέα): περιλαμβάνεται στην αιτιολογική σκέψη 13 με τροποποιήσεις που απηχούν το πεδίο εφαρμογής που έγινε δεκτό,

- τροπολογία 11 (αιτιολογική σκέψη 10β - νέα): περιλαμβάνεται εν μέρει στην αιτιολογική σκέψη 15 του αιτιολογικού όσον αφορά την αναφορά στο πρόγραμμα τηλεματικής,

- τροπολογία 12 (αιτιολογική σκέψη 10γ - νέα): περιλαμβάνεται εν μέρει, με τροποποιημένη μορφή, στην αιτιολογική σκέψη 15 (πρώτη φράση),

- τροπολογία 13 (αιτιολογική σκέψη 10δ - νέα): περιλαμβάνεται εν μέρει, με τροποποιημένη μορφή, στην αιτιολογική σκέψη 15 (δεύτερη φράση),

- τροπολογία 15 (αιτιολογική σκέψη 11α - νέα): περιλαμβάνεται εξ ολοκλήρου στην αιτιολογική σκέψη 21 με την ίδια διατύπωση όπως στα άλλα προγράμματα δημόσιας υγείας,

- τροπολογία 16 (άρθρο 1 παράγραφος 2): δεκτή εν μέρει,

- τροπολογία 19 (άρθρο 3 παράγραφος 1): περιλαμβάνεται στο άρθρο 4 με μορφή που ακολουθεί το τυποποιημένο κείμενο,

- τροπολογία 25 (παράρτημα 1 σημείο 1): περιλαμβάνεται εν μέρει στο τμήμα Α του παραρτήματος όσον αφορά την μνεία του πρώην συστήματος EHLASS, και στο τμήμα Β όσον αφορά τα δίκτυα.

ii) Τροπολογίες που δεν έγιναν δεκτές από το Συμβούλιο

Το Συμβούλιο δεν ακολούθησε την Επιτροπή όσον αφορά τις ακόλουθες τροπολογίες που πρότεινε το Κοινοβούλιο:

- τροπολογία 4 (αιτιολογική σκέψη 8α - νέα): το κείμενο της αιτιολογικής σκέψης αυτής δεν αντιστοιχεί σε διάταξη της κοινής θέσης,

- τροπολογία 8 (αιτιολογική σκέψη 8ε - νέα): δεδομένου ότι οι πράξεις βίας αποτελούν το αντικείμενο άλλης κοινοτικής πρωτοβουλίας και δεν καλύπτονται από το κείμενο της κοινής θέσης, το Συμβούλιο δεν δέχθηκε την τροπολογία αυτή,

- τροπολογία 9 (αιτιολογική σκέψη 8στ - νέα): το Συμβούλιο έκρινε ότι το κείμενο αυτό δεν έχει άμεση σχέση με το διατακτικό,

- τροπολογία 17 (άρθρο 1α - νέο): το Συμβούλιο σύμφωνα με την ανοικτή και ευρεία προσέγγιση που επέλεξε, δεν έκρινε σκόπιμο να περιλάβει ορισμό των τραυματισμών και της επιδημιολογικής παρακολούθησης,

- τροπολογία 18 (άρθρο 2 παράγραφος 1α - νέα): λόγω της δομής και της οικονομίας του κειμένου της κοινής θέσης, το Συμβούλιο έκρινε ότι η τροπολογία αυτή κατέστη άνευ αντικειμένου,

- τροπολογία 22 (παράρτημα τμήμα I, τίτλος) σε συσχετισμό με την τροπολογία 16 (άρθρο 1 παράγραφος 2 - πρώτο τμήμα): σύμφωνα με τη γνώμη του Συμβουλίου, οι εκούσιοι τραυματισμοί (πράξεις βίας) αποτελούν το αντικείμενο κοινοτικής πρωτοβουλίας, ενώ η στοχοθέτηση ορισμένων κατηγοριών προσώπων είναι υπερβολικά περιοριστική,

- τροπολογία 23 (παράρτημα τμήμα II, τίτλος): το Συμβούλιο, σύμφωνα με την ευρεία και ευέλικτη προσέγγιση που επέλεξε, δεν μπόρεσε να δεχθεί την τροπολογία αυτή,

- τροπολογία 24 (παράρτημα, ενέργειες), τροπολογία 26 (παράρτημα, σημείο 3) και τροπολογία 28 (παράρτημα, μετά το σημείο 5: λόγω της αναδιάρθρωσης του παραρτήματος, οι τροπολογίες αυτές κατέστησαν άνευ αντικειμένου.

β) Τροπολογίες τις οποίες δεν δέχθηκε η Επιτροπή στην τροποποιημένη πρότασή της

i) Το Συμβούλιο δεν μπόρεσε να δεχθεί τις ακόλουθες τροπολογίες:

- τροπολογία 14 (αιτιολογική σκέψη 10ε - νέα): το Συμβούλιο έκρινε ότι η τροπολογία αυτή δεν εμπίπτει στο πεδίο εφαρμογής του προγράμματος,

- τροπολογία 20 (άρθρο 4): το Συμβούλιο απέρριψε την τροπολογία αυτή μεριμνώντας για τη συνοχή με ανάλογες διατάξεις άλλων προγραμμάτων δημοσίας υγείας,

- τροπολογία 21 (άρθρο 5 παράγραφος 1 πρώτο εδάφιο): δεν συμφωνεί με την απόφαση περί επιτροπολογίας,

- τροπολογία 27 (παράρτημα σημείο 4): κατέστη άνευ αντικειμένου στο κείμενο της κοινής θέσης.

ii) Αντίθετα, το Συμβούλιο δέχθηκε κατ' ουσίαν την τροπολογία 10 στο άρθρο 10 (συνοχή και συμπληρωματικότητα) με πιο συγκεκριμένη διατύπωση.

IV. ΣΥΜΠΕΡΑΣΜΑΤΑ

Το Συμβούλιο με την αναδιάρθρωση και την συμπύκνωση του περιεχομένου του προγράμματος επέλεξε πιο ευρεία και ελαστική προσέγγιση η οποία καλύπτει κατ' ουσίαν τους επιδιωκόμενους από το πρόγραμμα στόχους και εξασφαλίζει μεγαλύτερη κοινοτική προστιθέμενη αξία και καλύτερη σχέση κόστους/ωφελειών.

(1) ΕΕ C 202 της 2.7.1997, σ. 20.

(2) ΕΕ C 104 της 6.4.1998, σ. 119.

(3) ΕΕ C 19 της 21.1.1998, σ. 1.

(4) ΕΕ C 379 της 15.12.1997, σ. 44.